《春夏两相期 王家营客店排闷》
清代·陈维崧

古黄河，噌吰鞺鞳。千片苇花飒飒。何事冲炎，爱把软红尘踏。

舞衫歌扇总生疏，马客饼伧空拉杂。弹罢哀筝，倾来浊酒，自相酬答。

何门珠履堪趿。且燕秦齐赵，骑牛荷锸。自笑平生，不惯纵横捭阖。

闷来车转腹中轮，狂时剑动亲身匣。莫管今宵，茅店荒凉，鸡声呜邑。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。